Борис Младенов-Young
Разхождах се в парка в следобеден час…

chitanka.info

Разхождах се в парка в следобеден час

от мирис на свежи цветя упоен

и слушах на птиците пойния глас.

А жареше лятното слънце над мен.

Внезапно небесният свод притъмня,

чер облак със сянка земята покри,

проблясна светкавица, гръм изтрещя,

две капки погалиха мойте страни.

Погледнах нагоре… от там, Боже мой,

дъжд рукна надолу, същински порой,

намокри ме цял от глава до пети.

И райско блаженство тогаз ме обзе;

Зашляпах из локвите като дете —

Toux ceux que vien du ciel est beni![1]

Сидни, Австралия — 2012 г.

[1] Всичко, което идва от небето е благословено! ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.